text: Arriben els XIX Premis de la Crítica - Teatre Barcelona
  Els Premis de la Crítica de les Arts Escèniques, organitzats per tercer any per Recomana.cat, arriben a la seva dinovena edició i enguany celebraran la festa de lliurament de premis coincidint amb el Dia Mundial del Teatre. La gala, que tindrà lloc el dia 27 de març a l'Antiga Fàbrica Estrella Damm, posarà punt i final a la jornada de reivindicació i celebració de les arts escèniques. Els periodistes culturals Anna Pérez Pagès i Toni Puntí seran de nou els encarregats de conduir l'entrega de premis, que comptarà amb l'actuació de la companyia Teatre Tot Terreny dirigits per Quimet Pla.